als_Latn dik_Latn sag_Latn
Dy vëllezër shqiptarë janë dëbuar nga Italia fqinje pasi dyshohen për lidhje me terrorizmin.
Policia e Barit arriti tek vëllezërit të moshës 23 dhe 26 – vjeç, pas arrestimit të një 38 – vjeçari me kombësi çeçene. Ky i fundit akuzohet nga autoritetet për terrorizëm ndërkombëtar.
Hetimet treguan se çeçeni kishte qenë pjesë e celulës terroriste “Emiratet e Kaukazit” dhe kishte qenë i përfshirë në sulmin e ndodhur mbrëmjen mes 3 dhe 4 Dhjetorit në “Shtëpinë e shtypit” në kryeqytetin çeçen Gronzy dhe në një shkollë, ku humbën jetën 19 persona.
Gjithashtu, rezultoi se i arrestuari kishte patur lidhje me luftëtarët e ISIS në Siri mes viteve 2014 dhe 2015.
Zbulimi i personave në fjalë erdhi falë bashkëpunimit të autoriteteve italiane me ato belge, pasi 38 – vjeçari çeçen mësohet se bënte pjesë në një grup rekrutuesish çeçenë të ISIS në Belgjikë.
Sëbashku me dy shqiptarët, të cilët jetonin në Potenza autoritetet kanë dëbuar edhe një grua 49 – vjeçare ruse, që jetonte në Napoli.
Të tre këta persona dyshohet se kishin lidhje me çeçenin e arrestuar dhe se ishin indoktrinuar prej tij. Identiteti i tyre nuk bëhet i ditur. /tvklan.al
als_Latn als_Latn als_Latn als_Latn als_Latn als_Latn als_Latn